**ΔΕΛΤΙΟ ΤΥΠΟΥ**

Αθήνα, 23 Μαΐου 2024

**2ο Συνέδριο Effective Dialogue: Reality Check - Σεράφειο Δήμου Αθηναίων, 4 Ιουνίου 2024**

**Αναδεικνύοντας τον γόνιμο διάλογο σε θέματα βιωσιμότητας, απέναντι σε πρακτικές κενής αντιπαράθεσης, πόλωσης και green washing.**

**60 σημαντικοί ομιλητές,** που εκπροσωπούν όλο το φάσμα της κοινωνίας των πολιτών, στελέχη μεγάλων εταιρειών, της Ελληνικής Πολιτείας, των Πανεπιστήμιων, των Τεχνών, των ΜΚΟ αλλά και influencers, εξειδικευμένοι επιστήμονες και στελέχη με ειδικότητα στο αντικείμενο της επικοινωνίας και της βιωσιμότητας, συναντιούνται **στο 2ο Συνέδριο Effective Dialogue: Reality Check**. Στις **4 Ιουνίου 2024, στο Σεράφειο του Δήμου Αθηναίων,** οι συνομιλητές ανοίγουν έναν γόνιμο διάλογο, αναδεικνύοντας τη σημασία της αποτελεσματικής επικοινωνίας, την αξία συμμετοχής των ενδιαφερομένων μερών στη λήψη αποφάσεων και τον αντίκτυπό της στην αειφόρο ανάπτυξη.

* Ποιο είναι το **νέο ευρωπαϊκό θεσμικό πλαίσιο για το Greenwashing** και τα Green Claims;
* Ποιος είναι **ο ρόλος των επιχειρήσεων και ποια η ανταπόκρισή τους στις κοινωνικές προκλήσεις** και ευαισθησίες του σήμερα και του αύριο;
* Είναι **η ανάγκη για βιώσιμη κατανάλωση απέναντι στην αλόγιστη σπατάλη φυσικών πόρων**, η μεγαλύτερη πρόκληση που αντιμετωπίζει σήμερα η ανθρωπότητα;
* Ποιοι παράγοντες έχουν οδηγήσει στη **μαζική αύξηση των δασικών πυρκαγιών** τα τελευταία χρόνια και ποιος ο ρόλος της κλιματικής απορρύθμισης στο γεγονός ότι οι πυρκαγιές ξεκινούν όλο και πιο νωρίς και σταματούν όλο και πιο αργά πλέον;
* Ποιοι είναι οι **μύθοι και οι αλήθειες γύρω από το θέμα της ανακύκλωσης** στη χώρα μας; Μήπως τελικά τα ανακυκλώσιμα καταλήγουν στα σκουπίδια και εάν όχι γιατί είναι τόσο διαδεδομένη αυτή η αντίληψη;
* Υπάρχει **αξιόπιστη ενημέρωση στην εποχή της πληροφοριακής σύγχυσης** και των fake news;
* Ποιες είναι **οι επιπτώσεις της αυτοματοποίησης και της τεχνητής νοημοσύνης** στην αγορά εργασίας, στην επιχειρηματική καινοτομία, στην αειφορία, στην εκπαίδευση και ποιες ευκαιρίες προσφέρει η τεχνολογία στη βελτίωση της ζωής;
* Πώς μπορεί να υπάρχει **δημιουργικός διάλογος που αφορά την ουσιαστική κοινωνική επανένταξη** μετά το έγκλημα, την καταδίκη και τη φυλάκιση;
* Σε πρόσφατες έρευνες **οι ΜΚΟ βρίσκονται στο τελευταίο σκαλοπάτι ως προς την εμπιστοσύνη που χαίρουν από τους πολίτες.** Κατά πόσο το ανεπαρκές θεσμικό και ελεγκτικό πλαίσιο είναι αυτό που οδηγεί στην αμφισβήτηση του ρόλου τους στην κοινωνία των πολιτών;
* Ας συζητήσουμε ουσιαστικά: τελικά **είναι αλήθεια ότι ο κόσμος μας βαδίζει όλο και περισσότερο προς τα πίσω** τα τελευταία χρόνια;

Σημαντικοί εκπρόσωποι μεγάλων εταιρειών, όπως η HENKEL, η ΠΑΠΑΣΤΡΑΤΟΣ, ο ΟΜΙΛΟΣ ΟΤΕ, η NOVA, η TÜV AUSTRIA και η ENVECO, Γενικοί Γραμματείς του Υπουργείου Περιβάλλοντος & Ενέργειας και εκπρόσωποι της Ελληνικής Πολιτείας, η Πρέσβειρα της Αυστραλίας και σημαντικοί θεσμικοί φορείς, όπως το ΥΠΕΡΤΑΜΕΙΟ, ο ΕΟΑΝ, η ΕΛΕΤΑΕΝ, το CSR HELLAS, το SBC Greece, η ΕΠΑΝΟΔΟΣ, εκπρόσωποι της Τοπικής Αυτοδιοίκησης όπως ο Δήμος Αθηναίων, διακεκριμένοι επιστήμονες από τα Πανεπιστήμια Anita Lawrence της Μελβούρνης, ΕΚΠΑ, Οικονομικό Πανεπιστήμιο και Χαροκόπειο, εκπρόσωποι διεθνών και εθνικών ΜΚΟ όπως Greenpeace, ANIMA, Women on Top, ΕΛΙΞ, ΔΕΣΜΟΣ, Save Your Hood, δημοσιογράφοι, καλλιτέχνες και ειδικοί επιστήμονες **θα αναζητήσουν απαντήσεις σε αυτά και άλλα κρίσιμα ερωτήματα.**

Σε μια εποχή συνεχών αλλαγών και ανατροπών, **το 2ο Συνέδριο Effective Dialogue: Reality Check, αποτελεί μια πρόσκληση** προς όλους τους ενδιαφερόμενους φορείς, να συμμετάσχουν στην επικοινωνία για την αντιμετώπιση των πιεστικών προκλήσεων της εποχής μας, μπροστά στην αυξανόμενη παραπληροφόρηση, την πόλωση και την κλιματική κατάρρευση. Καλλιεργώντας έναν χώρο για ανοιχτό διάλογο, το Συνέδριο στοχεύει **να εμπνεύσει την ελπίδα, να προωθήσει την αλλαγή και να συμβάλλει αποτελεσματικά στην παγκόσμια επιδίωξη για ένα βιώσιμο και δίκαιο μέλλον.**

***Για περισσότερες πληροφορίες:***

* *Το Συνέδριο αποτελεί συνδιοργάνωση των:* [***Sympraxis***](https://sympraxis.eu/cms/)***,*** [***Ελληνικό Ινστιτούτο Διαβούλευσης***](https://www.diavoulefsi.org/)*,* [***ΑΝΙΜΑ***](https://www.wild-anima.gr/)
* *Ιστοσελίδα του Συνεδρίου* [***www.effectivedialogue.gr***](https://www.effectivedialogue.gr/)
* *Δηλώστε τη συμμετοχή σας:* [***ΕΔΩ.***](https://www.eventora.com/el/Events/2o-effective-dialogue-conference)
* *Χορηγοί Επικοινωνίας:* ***Business Events Calendar, CSRNews, CSR & ESG Week, Daily Fax, Eco Ζην, ΕΜΕΑ Business Voice, Επιχειρώ, ESG+Stories, Ethos MEDIA, Green Business, Marketing Week, Palowise, Skywalker.gr – Εργασία στην Ελλάδα.***
* *Digital Partner:* ***Business Review Greece***
* *Χορηγοί:* ***ΠΡΑΣΙΝΟ ΤΑΜΕΙΟ*** *(Πρόγραμμα Φυσικό Περιβάλλον και Κλιματική Ουδετερότητα – Εξωστρεφείς Δράσεις 2024)****,******HENKEL, ΠΑΠΑΣΤΡΑΤΟΣ***
* *Με την πολύτιμη συνεργασία της* ***Global Sustain****, της* ***WASP Studio,*** *του* ***Σεραφείου του Δήμου Αθηναίων*** *και του* ***Quality Catering***
* *Με την πολύτιμη υποστήριξη:* ***CSR Hellas, SBC Greece***
* *Για επιπλέον υλικό επικοινωνίας και συνεντεύξεις μπορείτε να επικοινωνήσετε με τη Μαρία Δημητροπούλου* *md@sympraxis.eu* *210 2113333 & 6948 884018.*